CELEX: 62010TA0271(01)
Language: et
Date: 2020-11-18 00:00:00
Title: Kohtuasi T-271/10 RENV II: Üldkohtu 18. novembri 2020. aasta otsus – H versus nõukogu (Ühine välis- ja julgeolekupoliitika – EUPMi Bosnias ja Hertsegoviinas lähetatud isikkoosseisu liige – Üleviimisotsus – Võimu kuritarvitamine – Teenistuse huvid – Psühholoogiline ahistamine – Karistuslik üleviimine – Vastutus – Mittevaraline kahju)

25.1.2021   
            
            
               ET
            
            
               Euroopa Liidu Teataja
            
            
               C 28/35
            
         
      Üldkohtu 18. novembri 2020. aasta otsus – H versus nõukogu
      (Kohtuasi T-271/10 RENV II) (1)
      
      (Ühine välis- ja julgeolekupoliitika - EUPMi Bosnias ja Hertsegoviinas lähetatud isikkoosseisu liige - Üleviimisotsus - Võimu kuritarvitamine - Teenistuse huvid - Psühholoogiline ahistamine - Karistuslik üleviimine - Vastutus - Mittevaraline kahju)
      (2021/C 28/54)
      Kohtumenetluse keel: inglise
      
         Pooled
      
      
         Hageja: H (esindaja: avvocato M. Velardo)
      
         Kostja: Euroopa Liidu Nõukogu (esindajad: A. Vitro ja A. de Elera-San Miguel Hurtado)
      
         Ese
      
      Esiteks ELTL artikli 263 alusel esitatud nõue tühistada Euroopa Liidu politseimissiooni (EUPM) Bosnias ja Hertsegoviinas personalijuhi allkirjastatud 7. aprilli 2010. aasta otsus viia hageja üle Banja Luka (Bosnia ja Hertsegoviina) piirkondlikku büroosse Criminal Justice Adviser – Prosecutor’i ametikohale ning 30. aprilli 2010. aasta otsus, millele on alla kirjutanud EUPMi juht, kelle ametikoht on ette nähtud nõukogu 8. detsembri 2009. aasta otsuse 2009/906/ÜVJP Euroopa Liidu politseimissiooni (EUPM) kohta Bosnias ja Hertsegoviinas (ELT 2009, L 322, lk 22) artiklis 6, ja milles on täpsustatud tema üleviimise operatiivne põhjus, ning teiseks ELTL artikli 268 alusel esitatud nõue hüvitada hagejale väidetavalt tekitatud kahju.
      
         Resolutsioon
      
      
                  1.
               
               
                  Tühistada Euroopa Liidu politseimissiooni (EUPM) Bosnias ja Hertsegoviinas personalijuhi allkirjastatud 7. aprilli 2010. aasta otsus viia hageja üle Banja Luka (Bosnia ja Hertsegoviina) piirkondlikku büroosse Criminal Justice Adviser – Prosecutor’i ametikohale ning 30. aprilli 2010. aasta otsus, millele on alla kirjutanud EUPMi juht, kelle ametikoht on ette nähtud nõukogu 8. detsembri 2009. aasta otsuse 2009/906/ÜVJP EUPMi kohta Bosnias ja Hertsegoviinas artiklis 6, ja milles on täpsustatud tema üleviimise operatiivne põhjus.
               
            
                  2.
               
               
                  Mõista Euroopa Liidu Nõukogult H kasuks välja hüvitis 30 000eurot.
               
            
                  3.
               
               
                  Jätta hagi ülejäänud osas rahuldamata.
               
            
                  4.
               
               
                  Jätta nõukogu kohtukulud tema enda kanda ning mõista temalt välja H kohtukulud käesolevas kohtuasjas ning kohtuasjades T-271/10, T-271/10 R, T-271/10 RENV, C-455/14 P ja C-413/18 P.
               
            
         (1)  ELT C 221, 14.8.2010.